钦定古今图书集成/历象汇编/岁功典/第013卷 > 《水龙吟》〈春恨〉陈亮
## 钦定古今图书集成/历象汇编/岁功典/第013卷 > 《水龙吟》〈春恨〉陈亮

“闹花深处层楼，画帘半卷东风软。春归翠陌，平莎茸
嫩，垂杨金浅。迟日催花，淡云阁雨，轻寒轻暖。恨芳菲
世界，游人未赏，都付与、莺和燕。”　寂寞凭高念远。向
南楼、一声孤雁。金钗𩰚草，青丝勒马，风流云散。罗绶
分香，翠绡封泪，几多幽怨。正销魂，又是，疏烟淡月，子
规声断。